**ทางหลวงพิเศษหมายเลข 6 สายบางปะอิน–หนองคาย** ทางหลวงพิเศษระหว่างเมืองที่กำลังก่อสร้าง ขนาด 4–6 ช่องจราจร เชื่อมต่อจากกรุงเทพมหานครไปยังภาคตะวันออกเฉียงเหนือของประเทศไทย เส้นทางเริ่มต้นจากอำเภอบางปะอิน จังหวัดพระนครศรีอยุธยา ไปสิ้นสุดที่จังหวัดหนองคาย โดยเริ่มก่อสร้างช่วงบางปะอิน–นครราชสีมาเป็นช่วงแรก 
เมื่อวันที่ 3 สิงหาคม พ.ศ. 2559 มีระยะทางในช่วงนี้ประมาณ 196 กิโลเมตร ทางหลวงพิเศษสายนี้มีลักษณะเส้นทางขนานไปกับถนนพหลโยธินและถนนมิตรภาพ

โดยตั้งแต่วันที่ 27 ธันวาคม พ.ศ. 2566 เป็นต้นไป ทางหลวงพิเศษหมายเลข 6 ช่วงปากช่อง - ทางเลี่ยงเมืองนครราชสีมา ระยะทาง 77 กิโลเมตร จะเปิดให้ทดลองวิ่งฟรีไปจนกว่าด่านเก็บค่าผ่านทางจะแล้วเสร็จ ส่วนกำหนดการเปิดใช้บริการทั้งโครงการในปี พ.ศ. 2568

ประวัติ
-------

ทางหลวงพิเศษหมายเลข 6 เป็นส่วนหนึ่งของโครงข่ายเส้นทางในแผนแม่บทระบบทางหลวงพิเศษระหว่างเมือง ที่ได้รับอนุมัติจากคณะรัฐมนตรี ปี พ.ศ. 2540 ทางหลวงพิเศษหมายเลข 6 ประกอบด้วยโครงการก่อสร้างเส้นทาง 3 สายต่อเนื่องกัน (ระยะทางตามมติคณะรัฐมนตรีปี 2540) ได้แก่ สายบางปะอิน–นครราชสีมา, สายนครราชสีมา–ขอนแก่น และสายขอนแก่น–หนองคาย ทั้ง 3 เส้นทางนี้จะมีระยะทางรวมกัน 535 กิโลเมตร โดยทางหลวงพิเศษสายบางปะอิน–นครราชสีมา เป็นโครงการก่อสร้างทางหลวงพิเศษหมายเลข 6 ที่เริ่มดำเนินการเป็นโครงการแรกซึ่งมี พระราชกฤษฎีกากำหนดเขตที่ดินในบริเวณที่ที่จะเวนคืน

รายละเอียดของเส้นทาง
--------------------

ทางหลวงพิเศษหมายเลข 6 ประกอบด้วยโครงการก่อสร้างเส้นทาง 3 สายต่อเนื่องกัน ได้แก่ 

1. *บางปะอิน–นครราชสีมา* ระยะทาง 196 กิโลเมตร (กำลังก่อสร้าง เปิดใช้ภายในปี พ.ศ. 2567)
2. *นครราชสีมา–ขอนแก่น* ระยะทาง 169 กิโลเมตร (อยู่ในขั้นตอนศึกษาความเหมาะสมด้านเศรษฐกิจ วิศวกรรม และผลกระทบสิ่งแวดล้อม)
3. *ขอนแก่น–หนองคาย* ระยะทาง 160 กิโลเมตร

### บางปะอิน–นครราชสีมา

ทางหลวงพิเศษหมายเลข 6 ช่วงบางปะอิน-ปากช่อง เริ่มต้นจากปลายถนนกาญจนาภิเษก (ด้านตะวันออก) ที่อำเภอวังน้อย จังหวัดพระนครศรีอยุธยา เบี่ยงออกไปทางทิศตะวันออกเฉียงเหนือ คู่ขนานไปกับถนนพหลโยธินทางฝั่งเหนือ ผ่านจุดตัดโครงการทางหลวงพิเศษหมายเลข 5 สายบางปะอิน–นครสวรรค์ ผ่านพื้นที่อำเภอวังน้อย อำเภออุทัย และเข้าสู่จังหวัดสระบุรีที่อำเภอหนองแค ผ่านบ้านหินกองและเบนไปทางทิศตะวันออกเล็กน้อย จากนั้นตัดถนนพหลโยธินแล้วใช้เขตทางและซ้อนทับไปกับทางเลี่ยงเมืองสระบุรีด้านตะวันออก ที่อำเภอเมืองสระบุรี ก่อนแยกออกจากแนวทางเลี่ยงเมือง ตรงไปผ่านบ้านห้วยแห้ง แล้วขนานกับถนนมิตรภาพทางฝั่งใต้ ผ่านอำเภอแก่งคอย ตัดทางหลวงแผ่นดินหมายเลข 3222 (แก่งคอย–บ้านนา) ผ่านบ้านโคกกรุง ผ่านด้านเหนือของวิทยาลัยเกษตรสงเคราะห์สระบุรี เข้าสู่เขตพื้นที่นิคมสร้างตนเองทับกวาง แล้วเข้าสู่เขตพื้นที่อำเภอมวกเหล็ก จากนั้นเข้าสู่เขตจังหวัดนครราชสีมา ตัดผ่านพื้นที่บ้านคั่นตะเคียน บ้านกลางดง ตัดผ่านทางหลวงแผ่นดินหมายเลข 2220 (ทางเข้าวัดเทพพิทักษ์ปุณณาราม) ตัดผ่านบริเวณบ้านหนองน้ำแดง ผ่านพื้นที่เขตทหาร ไปสิ้นสุดเส้นทางบริเวณอำเภอปากช่อง รวมระยะทางประมาณ 109 กิโลเมตร

เส้นทางช่วงปากช่อง-นครราชสีมา ครอบคลุมพื้นที่จังหวัดนครราชสีมา 5 อำเภอ ได้แก่ อำเภอปากช่อง อำเภอสีคิ้ว อำเภอสูงเนิน อำเภอขามทะเลสอ และอำเภอเมืองนครราชสีมา โดยแนวเส้นทางส่วนใหญ่เป็นถนนตัดใหม่และใช้แนวเส้นทางถนนมิตรภาพบางส่วน เริ่มจากจุดสิ้นสุดเส้นทางตอนที่ 1 ที่อำเภอปากช่อง โดยเส้นทางขนานไปกับถนนมิตรภาพและห่างออกมาทางทิศใต้ ประมาณ 2 กิโลเมตร ตัดบริเวณหลักกิโลเมตรที่ 2 ของทางหลวงแผ่นดินหมายเลข 2090 (ถนนธนะรัชต์) จนกระทั่งถึงกิโลเมตรที่ 115 แนวเส้นทางจะเลี้ยวเข้าขนานกับถนนมิตรภาพในรูปแบบถนนระดับดิน จากนั้นบริเวณก่อนถึงอ่างเก็บน้ำลำตะคองจะเปลี่ยนเป็นรูปแบบทางยกระดับเหนือถนนมิตรภาพไปจนถึงหน้าเรือนจำคลองไผ่ จากนั้นจะเบี่ยงออกไปขนานกับถนนมิตรภาพฝั่งเหนือ และลดลงสู่ระดับดินบนแนวเส้นทางตัดใหม่ มุ่งหน้าสู่อำเภอสีคิ้ว ตัดทางหลวงแผ่นดินหมายเลข 201 ผ่านอำเภอสูงเนินและอำเภอขามทะเลสอ ตัดทางหลวงแผ่นดินหมายเลข 2068 และ 2198 ไปสิ้นสุดเส้นทางบริเวณทางหลวงแผ่นดินหมายเลข 204 ในพื้นที่อำเภอเมืองนครราชสีมา จังหวัดนครราชสีมา รวมระยะทางประมาณ 87 กิโลเมตร

การเปิดทดลองใช้งานชั่วคราวในช่วงเทศกาล
--------------------------------------

เมื่อเดือนมีนาคม พ.ศ. 2564 พล.อ.ประยุทธ์ จันทร์โอชา นายกรัฐมนตรี ได้สั่งการมอบหมายให้นายศักดิ์สยาม ชิดชอบ รัฐมนตรีว่าการกระทรวงคมนาคม และกรมทางหลวง พิจารณาการเปิดทดลองใช้งานชั่วคราว ทางหลวงพิเศษหมายเลข 6 ในบางตอนที่ก่อสร้างแล้วเสร็จ และตรวจรับงานแล้ว เพื่อเป็นการอำนวยความสะดวกแก่ประชาชน ที่จะเดินทางกลับภูมิลำเนาในช่วงเทศกาลสงกรานต์ 2564 พื้นที่ภาคตะวันออกเฉียงเหนือ ประกอบกับสถานการณ์การแพร่ระบาดของโรคติดเชื้อไวรัสโคโรนา-2019 (โควิด-19) ในประเทศไทย ณ ขณะนั้น มีแนวโน้มที่ดีขึ้น.

โดยตอนที่สามารถเปิดให้ทดลองใช้งานชั่วคราวได้นั้น คือตอนที่ 24-37 ช่วงถนนมิตรภาพ กิโลเมตรที่ 65 บริเวณศูนย์พักพิงสุนัขชัยบุรินทร์ อ.ปากช่อง ถึง ทางแยกต่างระดับสีคิ้ว (ทล.201) อ.สีคิ้ว จ.นครราชสีมา ระยะทางประมาณ 35 กิโลเมตร. โดยเปิดให้ทดลองใช้งานตั้งแต่วันที่ 9 เมษายน - 19 เมษายน พ.ศ. 2564 โดยการใช้ช่องจราจรเดินรถในเส้นทาง จะใช้ช่องจราจรฝั่งขาเข้ากรุงเทพฯ เพียงฝั่งเดียว เนื่องจากช่องจราจรฝั่งขาออก จะสงวนไว้สำหรับรถฉุกเฉิน กรณีมีเหตุฉุกเฉินในเส้นทาง. ในส่วนทิศทางการเดินรถในเส้นทาง จะแบ่งออกเป็นดังนี้ วันที่ 9 - 13 เมษายน พ.ศ. 2564 เปิดทดลองใช้งานทิศทางขาออก และวันที่ 14 - 19 เมษายน พ.ศ. 2564 เปิดทดลองใช้ทิศทางขาเข้า

หลังจากที่เปิดทดลองใช้งานชั่วคราวในช่วงเทศกาลสงกรานต์ 2564 มีปริมาณรถเข้าใช้งานเส้นทางรวม 206,105 คัน สามารถแบ่งเบาภาระการจราจรของถนนมิตรภาพ ช่วง อ.ปากช่อง ถึง อ.สีคิ้ว ได้ประมาณ 20 - 30% โดยได้รับเสียงตอบรับจากผู้ทดลองใช้เส้นทางเป็นจำนวนมาก และในช่วงเทศกาลปีใหม่ 2565 หากสถานการณ์การแพร่ระบาดของโรคติดเชื้อไวรัสโคโรนา-2019 (โควิด-19) ในประเทศไทย มีแนวโน้มดีขึ้น อาจมีการขยายเส้นทางการทดลองใช้งาน จากเดิม ถึง อ.สีคิ้ว (ทล.201) ขยายเส้นทางไปถึงทางแยกต่างระดับเลี่ยงเมืองนครราชสีมา (ทล.204) ทั้งนี้ ขึ้นอยู่กับปัจจัยอื่น ประกอบการเปิดทดลองใช้เส้นทางด้วย

ด่านเก็บค่าธรรมเนียมผ่านทาง
---------------------------

ตลอดเส้นทางเป็นระบบปิด (Close System) มีอาคารเก็บค่าผ่านทางทั้งหมด 9 แห่ง ได้แก่ ด่านบางปะอิน ด่านวังน้อย ด่านหินกอง ด่านสระบุรี ด่านแก่งคอย ด่านมวกเหล็ก ด่านปากช่อง ด่านสีคิ้ว และด่านขามทะเลสอ

การจัดเก็บค่าผ่านทาง ซึ่งคิดค่าธรรมเนียมตามระยะทางที่ใช้จริง โดยมีวิธีการจัดเก็บค่าผ่านทางดังนี้

* แบบเงินสด (Manual Toll Collection : MTC)

* แบบอัตโนมัติแบบมีไม้กั้น (Electronic Toll Collection : ETC) M-pass/Easy pass

* แบบอัตโนมัติแบบไร้ไม้กั้น (Multi-lane Free flow:M-flow)

โดยมีการปรับเพิ่มอัตราค่าผ่านทางตามดัชนีผู้บริโภค (CPI) ทุก 7 ปี

* รถยนต์ 4 ล้อ ค่าแรกเข้าอยู่ที่ 10 บาท และคิดเพิ่ม 1.25 บาท/กม. หากใช้บริการทั้งเส้นทาง ค่าบริการอยู่ที่ 240 บาท
* รถยนต์ 6 ล้อ ค่าแรกเข้าอยู่ที่ 16 บาท และคิดเพิ่ม 2.00 บาท/กม. หากใช้บริการทั้งเส้นทาง ค่าบริการอยู่ที่ 380 บาท
* รถยนต์มากกว่า 6 ล้อ ค่าแรกเข้าอยู่ที่ 23 บาท และคิดเพิ่ม 2.88 บาท/กม. หากใช้บริการทั้งเส้นทาง ค่าบริการอยู่ที่ 550 บาท

รูปแบบการก่อสร้าง
-----------------

ใช้พื้นผิวคอนกรีต ขนาด 4-6 ช่องจราจร เขตทางทั่วไปกว้างประมาณ 70 เมตร (บริเวณที่มีการออกแบบทางบริการจะเพิ่มความกว้างเขตทางออกไปด้านละ 20 เมตร) มีความกว้างช่องจราจร 3.60 เมตร ความกว้างของไหล่ทางด้านใน 1.50 เมตร และความกว้างของไหล่ทางด้านนอก 3.00 เมตร 

ขนาดช่องจราจร
1. ช่วง อ.บางปะอิน - อ.ปากช่อง (กม.0+000 – กม.109+500) มีขนาด 6 ช่องจราจร
2. ช่วง อ.ปากช่อง - อ.เมืองนครราชสีมา (กม.109+500 – กม.+196+000) มีขนาด 4 ช่องจราจร

เขตทางยกระดับ
1. ช่วงบริเวณทางเลี่ยงเมืองสระบุรี (กม.40 – กม.47) เป็นทางยกระดับขนาด 6 ช่องจราจร
2. ช่วงบริเวณโรงปูนซีเมนต์ทีพีไอ (กม.69 – กม.75) เป็นทางยกระดับขนาด 6 ช่องจราจร
3. ช่วงบริเวณองค์การส่งเสริมกิจการโคนม (กม.82 – กม.84) เป็นทางยกระดับขนาด 6 ช่องจราจร
4. ช่วงบริเวณลำตะคอง (กม.125 – กม.143) เป็นทางยกระดับขนาด 4 ช่องจราจร

บริการ
------

การพัฒนาพื้นที่ริมทางโดยรัฐบาลจะเปิดการประกวดราคาเป็นรูปแบบ PPP Net Cost ระยะเวลา 30 ปี แบบมีเงื่อนไขโดยรัฐบาลจะได้ค่าตอบแทนเพิ่มขึ้นตามปริมาณการจราจรที่เข้าพักริมทางหลวง อย่างไรก็ตามการลงทุนและบริหารจัดการที่พักริมทาง (Rest Area) ไม่ได้รวมอยู่ในการร่วมทุนในส่วนงานระบบดำเนินงานเก็บค่าผ่านทางและบำรุงรักษา (O&M) ทั้งนี้ การพัฒนาพื้นที่ริมทางมีรูปแบบดังนี้

1. ศูนย์บริการทางหลวง (service center) ขนาด 50 ไร่ จำนวน 1 แห่ง : ปากช่อง
2. สถานที่บริการทางหลวง (service area) ขนาด 20 ไร่ จำนวน 2 แห่ง : สระบุรีและสีคิ้ว
3. ที่พักริมทาง (rest area) ขนาด 15 ไร่ จำนวน 5 แห่ง : วังน้อย หนองแค ทับกวาง ปากช่อง และสูงเนิน

รายชื่อทางออก
-------------

| จังหวัด | อำเภอ | กม. ที่ | ทางออก | ชื่อ | จุดหมายปลายทาง | หมายเหตุ |
| --- | --- | --- | --- | --- | --- | --- |
| พระนครศรีอยุธยา | บางปะอิน | 0+000 | 1B | บางปะอิน 1 |  ถนนกาญจนาภิเษก (ตะวันตก) – อ.บางบัวทอง |  |
| 2+500 | 1/1A | บางปะอิน 2 |  ถนนกาญจนาภิเษก (ตะวันออก) – บางนา, ชลบุรี |  |
| 2+500 | — |  ทล.พ.5 – นครสวรรค์ | ทล.พ.5 ยังไม่มีการก่อสร้าง |
| — | ด่านเก็บค่าผ่านทางบางปะอิน |
| วังน้อย | 10+500 | 2 | วังน้อย |  ทล.309 – อยุธยา, อ.วังน้อย |  |
| สระบุรี | หนองแค | 33+000 | 3 | หินกอง |  ทล.33 – อ.ภาชี, หินกอง, นครนายก |  |
| หนองแค/เมืองสระบุรี | 44+800 | 4A | สระบุรี |  ถนนพหลโยธิน – สระบุรี | มีทางออกเฉพาะบนฝั่งขาออกกรุงเทพฯ |
| 44+800 | 4B |  ถนนพหลโยธิน – กรุงเทพ | มีทางออกเฉพาะบนฝั่งขาออกกรุงเทพฯ |
| 44+800 | 4C |  ถนนวงแหวนรอบเมืองสระบุรีด้านตะวันออก – นครราชสีมา, ลพบุรี, เพชรบูรณ์ | มีทางออกเฉพาะบนฝั่งขาออกกรุงเทพฯ |
| เมืองสระบุรี | 50+475 | สะพานข้ามทางรถไฟสายชุมทางคลองสิบเก้า–ชุมทางแก่งคอย |
| เมืองสระบุรี/แก่งคอย | — | สถานที่บริการทางหลวงสระบุรี |
| แก่งคอย | 53+500 | 5 | แก่งคอย |  ถนนแก่งคอย–บ้านนา – อ.แก่งคอย, อ.บ้านนา |  |
| มวกเหล็ก | 78+500 | 6 | มวกเหล็ก |  ถนนมิตรภาพ – อ.มวกเหล็ก |  |
| นครราชสีมา | ปากช่อง | — | ศูนย์บริการทางหลวงปากช่อง |
| 110+000 | 7 | ปากช่อง |  ถนนธนะรัชต์ – อ.ปากช่อง, เขาใหญ่ |  |
| สีคิ้ว | — | สถานที่บริการทางหลวงสีคิ้ว |
| 154+000 | 8 | สีคิ้ว |  ถนนสีคิ้ว-ชัยภูมิ – อ.ด่านขุนทด, ชัยภูมิ, อ.โชคชัย, บุรีรัมย์ |  |
| ขามทะเลสอ | — | ด่านเก็บค่าผ่านทางขามทะเลสอ |
| 186+300 | — | ขามทะเลสอ |  ถนนวงแหวนรอบเมืองนครราชสีมา – อ.โนนไทย, อ.เฉลิมพระเกียรติ, อ.สูงเนิน |  |
| เมืองนครราชสีมา | 195+800 | 9 | นครราชสีมา |  ทางเลี่ยงเมืองนครราชสีมา – ขอนแก่น, นครราชสีมา |  |
| * ทางเข้าออกไม่สมบูรณ์
* ยังไม่เปิดให้บริการ
 |

โครงการในอนาคต
--------------

### นครราชสีมา–ขอนแก่น

กรมทางหลวงโดยสำนักแผนงาน ได้ว่าจ้างกลุ่มบริษัทที่ปรึกษา ขณะนี้เส้นทางนี้อยู่ในระหว่างขั้นตอนศึกษาความเหมาะสมด้านเศรษฐกิจ วิศวกรรม และผลกระทบสิ่งแวดล้อม คาดผลการศึกษาแล้วเสร็จภายใน พ.ศ. 2562 จากนั้นจะเสนอเข้า ครม.เพื่ออนุมัติการก่อสร้าง คาดนำเสนอเข้า ครม. ปี 2567 โดยแนวเส้นทางผ่านจังหวัดนครราชสีมา มหาสารคาม และขอนแก่น

### ขอนแก่น–หนองคาย

ปัจจุบันกรมทางหลวงโดยสำนักแผนงานยังไม่มีแผน เริ่มดำเนินการศึกษาความเหมาะสมด้านเศรษฐกิจ วิศวกรรม และผลกระทบสิ่งแวดล้อม สายขอนแก่น-หนองคาย โดยคาดว่าจะเริ่มศึกษาก็ต่อเมื่อสายนครราชสีมา-ขอนแก่นได้รับการอนุมัติโครงการจาก ครม.

ดูเพิ่ม
-------

* ทางหลวงพิเศษระหว่างเมืองในประเทศไทย
* ทางหลวงพิเศษหมายเลข 7 สายกรุงเทพมหานคร−บ้านฉาง
* ทางหลวงพิเศษหมายเลข 81 สายบางใหญ่–กาญจนบุรี

อ้างอิง
-------

1. ↑  คมนาคม เปิดผลงาน 99 วัน 9 โครงการ นำร่องรถไฟฟ้า 20 บาท-เปิดสนามบินเชียงใหม่ 24 ชม.
2. ↑  'มอเตอร์เวย์บางปะอิน-โคราช' วิ่งฟรี 1 ปี เริ่มเที่ยงคืน 28 ธ.ค. เช็กจุดขึ้นลง
3. ↑  คึกคัก! เอกชน 300 ราย แห่ฟังร่างทีโออาร์ลงทุนงานระบบมอเตอร์เวย์ 2 สายใหม่ ยื่นซอง มี.ค.นี้
4. ↑  ดึงบิ๊กค้าปลีก-ปั๊มน้ำมันลงทุนจุดพักรถมอเตอร์เวย์-
5. ↑  กรมทางหลวงลุยมอเตอร์เวย์ เส้นทางโคราช-ขอนแก่น เปิดเวทีปชช.๒๗-๒๘ พ.ย.
6. ↑  ศักดิ์สยามแย้มข่าวดีสงกรานต์นี้ลุ้นเปิดใช้มอเตอร์เวย์'บางปะอิน-โคราช' - ไทยโพสต์
7. ↑  เปิดใช้ มอเตอร์เวย์ "บางปะอิน–โคราช" 9-19 เม.ย. แก้รถติดสงกรานต์ - ประชาชาติธุรกิจ
8. ↑  ทล.เล็งมอบของขวัญปีใหม่ 65 เปิดวิ่ง "มอเตอร์เวย์บางปะอิน-โคราช" เพิ่มอีก 40 กม. - สยามรัฐ
9. ↑  คาดเปิดใช้ชั่วคราวมอเตอร์เวย์ ช่วงปากช่อง-นครราชสีมา ปีใหม่ 65 - YouTube ช่อง The king communication
10. ↑  ปฐมนิเทศน์โครงการทางหลวงพิเศษระหว่างเมือง (มอเตอรเวย์)สายนครราชสีมา-ขอนแก่น ครั้งที่ 1 เพื่อศึกษาแนวเส้นทางก่อสร้างมูลค่าลงทุนกว่า70,000 ล้านบาท
11. ↑  'ทางหลวง'เตรียมเสนอรัฐขยายมอเตอร์เวย์ถึงหนองคาย

แหล่งข้อมูลอื่น
---------------

* แผนที่ Google Maps แนวเส้นทางหลวงพิเศษหมายเลข 6
* โครงการทางหลวงพิเศษระหว่างเมือง สายบางปะอิน-นครราชสีมา (M6) กรมทางหลวง กระทรวงคมนาคม

| * ด
* ค
* ก
 ทางด่วนในประเทศไทย |
| --- |
| ทางพิเศษ | 

|  |  |
| --- | --- |
| ระบบทางด่วนในกรุงเทพมหานครและจังหวัดใกล้เคียง | 
* เฉลิมมหานคร
* ศรีรัช
* ฉลองรัช
* บูรพาวิถี
* อุดรรัถยา
* สาย S1
* กาญจนาภิเษก
* ประจิมรัถยา
* *สายพระราม 3–ดาวคะนอง–วงแหวนรอบนอกตะวันตก*

 |
| ระบบทางทางด่วนระหว่างเมือง | 
* สายอุดรรัถยา–สุพรรบุรี
* สายบูรพาวิถี–พัทยา
* สายฉลองรัช–สระบุรี

 |

 |
| ทางหลวงพิเศษ | 

|  |
| --- |
| 
* *2*
* *3*
* *4*
* *5*
* *6*
* 7
* *8*
* 9
* *51*
* *52*
* *53*
* *61*
* *62*
* *71*
* *81*
* *82*
* *83*
* *84*
* *91*
* *92*

 |

 |
| ทางยกระดับ | 
* อุตราภิมุข

 |

| * ด
* ค
* ก
 ทางหลวงในประเทศไทย |
| --- |
| ทางหลวงพิเศษ | 

|  |
| --- |
| 
* *2*
* *3*
* *4*
* *5*
* *6*
* 7
* *8*
* 9
* *51*
* *52*
* *53*
* *61*
* *62*
* *71*
* *81*
* *82*
* *83*
* *84*
* *91*
* *92*

 |

 |  |
| ทางหลวงแผ่นดิน | 

|  |  |
| --- | --- |
| หมวด 1 | 
* 1
* 11
* 12
* 101
* 102
* 103
* 104
* 105
* 106
* 107
* 108
* 109
* ~~110~~
* 111
* 112
* 113
* 114
* 115
* 116
* 117
* 118
* 120
* 121
* 122
* 123
* 125
* 126
* 127
* 128
* 129
* 130
* 131

 |
| หมวด 2 | 
* 2
* 21
* 22
* 23
* 24
* 201
* 202
* ~~203~~
* 204
* 205
* 206
* 207
* 208
* ~~209~~
* 210
* 211
* 212
* 213
* 214
* 215
* 216
* 217
* 218
* 219
* 220
* 221
* 222
* 223
* 224
* 225
* 226
* 227
* 228
* 229
* 230
* 231
* 232
* 233
* 234
* ~~235~~
* 238
* 239
* 240
* 241
* 242
* 243
* 244
* 288
* 290
* 291
* 292
* 293
* 294
* 295
* 299

 |
| หมวด 3 | 
* 3
* 31
* 32
* 33
* 34
* 35
* 36
* 37
* 38
* 301
* 302
* 303
* 304
* 305
* 306
* 307
* 308
* 309
* 310
* 311
* ~~312~~
* ~~313~~
* 314
* 315
* 316
* 317
* ~~318~~
* 319
* 320
* 321
* 322
* 323
* 324
* 325
* 326
* 327
* ~~329~~
* 331
* 332
* 333
* 334
* 335
* 336
* 338
* 340
* 341
* ~~343~~
* 344
* 345
* 346
* 347
* 348
* 349
* 350
* 351
* 352
* 354
* 356
* 357
* 359
* 360
* 361
* 362
* 363
* 364
* 365
* 366
* 367
* 368
* 369
* 370
* 372
* 375
* 376

 |
| หมวด 4 | 
* 4
* 41
* 42
* 43
* 44
* 401
* 402
* 403
* 404
* ~~405~~
* 406
* 407
* 408
* 409
* 410
* ~~411~~
* 412
* ~~413~~
* 414
* 415
* ~~416~~
* 417
* 418
* 419
* 420
* 421
* *425*

 |

 |
| 
* ตัวเอียง (*00*) หมายถึง ทางหลวงที่กำลังก่อสร้างหรือโครงการในอนาคต
* รายชื่อที่มีการขีดฆ่า (~~00~~) หมายถึง ทางหลวงแผ่นดินในอดีต

 |